પાકિસ્તાન વિરુદ્ધ શ્રીલંકાનાે કરુણારત્ને જ ૩૦૦થી વધુ રન બનાવનારો એકમાત્ર બેટ્સમેન હતો, પરંતુ યજમાન ટીમના અન્ય કોઈ બેટ્સમેને ટેસ્ટ શ્રેણી દરમિયાન કરુણારત્ને જેવી આક્રમકતા નહોતી દેખાડી, જેનાથી મેચ કે શ્રેણીનું પરિણામ બદલી શકાય. પાકિસ્તાનના સરફરાઝ અહમદે લગભગ ૮૫ અને અહમદ શહજાદે લગભગ ૬૨ના સ્ટ્રાઇક રેટથી રન બનાવ્યા, જેનાથી યુનિસ ખાન અને અઝહર અલીને ભરપૂર મદદ મળી. જો ટીમ ઇન્ડિયા માટે શિખર ધવન, કોહલી અને રોહિત શર્મા આક્રમક ક્રિકેટ રમે અને મુરલી વિજય, અજિંક્ય રહાણે યુનિસ ખાન અને અઝહર અલીની ભૂમિકા નિભાવે તો શક્ય છે કે પાકિસ્તાનની જેમ ટીમ ઇન્ડિયા પણ શ્રીલંકામાં લાંબા સમય બાદ ટેસ્ટ શ્રેણીમાં જીતનું સપનું પૂરું કરી શકે.